எதிர்பாராத விதமாக சகாயம் அன்று இறந்த பிறகு, கடலில் இறங்கி போராடுவதே, எங்கள் எதிர்ப்பைக் காட்ட சிறப்பான வழியாக இருக்கும் என்று நினைத்தோம். அணு உலை முற்றுகைப் போராட்டத்திற்கு படகுகளில் மக்கள் செல்லும்போது நானும் அவர்களுடன் சென்றேன். மேலும் ஊர்ப் பெண்கள், படகிலும் கடற்கரையிலும் இருந்தனர். கடலில் போகும்போது நான் மகிழ்வாகவும், அதே நேரத்தில் சோகமாகவும் உணர்ந்தேன்.